Athol Fugard

Athol Fugard (fullt navn Athol Harold Lannigan Fugard, født 1932) er en sørafrikansk dramatiker, forfatter, skuespiller og regissør. Han har gjort seg bemerket med flere skildringer av apartheid-systemet i Sør-Afrika. Som forfatter er han mest kjent for boka Tsotsi (1980), som ble filmatisert i 2005. Av hans skuespill kan en spesielt nevne Blood Knot fra 1961 og "Master Harold"...and the Boys fra 1982. Han er ansett som Sør-Afrikas betydeligste dramatiker.

Fugard arbeidet en stund ved en spesiell domstol for svarte i Johannesburg, The Native Commissioner's Court, og erfaringene derfra gjorde at han begynte å skrive dramatikk om forholdene i de svarte bydelene. De første stykkene hans, No-Good Friday (1958) og Nogogo (1958), henter mye av stoffet fra livet i en township, Sophia Town.

Han har også hatt noen biroller på film.

Fugard har blitt tildelt en rekke priser, deriblant Ikhamanga-ordenen og en «Lifetime achievement» under Tony-prisutdelingen i 2011.

Referanser

Eksterne lenker 

 

Sørafrikanske forfattere
Sørafrikanske regissører
Dramatikere
Personer fra Eastern Cape
Tony Award-vinnere
Sørafrikanske aktivister
Antiapartheid-aktivister